KSL ทะยาน 4% โบรกฯ เชียร์ซื้อเป้า 3.40 บ. รับราคาน้ำตาลขาขึ้น
KSL ทะยาน 4% โบรกฯ เชียร์ซื้อเป้า 3.40 บ. รับราคาน้ำตาลขาขึ้น ล่าสุด อยู่ที่ 2.96 บาท บวก 0.12 บาท หรือ 4.23% มูลค่าซื้อขาย 10.31 ล้านบาท
KSL ทะยาน 4% โบรกฯ เชียร์ซื้อเป้า 3.40 บ. รับราคาน้ำตาลขาขึ้น ล่าสุด อยู่ที่ 2.96 บาท บวก 0.12 บาท หรือ 4.23% มูลค่าซื้อขาย 10.31 ล้านบาท
15 ม.ค. 2564

ผู้สื่อข่าวรายงานว่า ราคาหุ้น บริษัท น้ำตาลขอนแก่น จำกัด (มหาชน) หรือ KSL ล่าสุด ณ เวลา 10.05 น. อยู่ที่ 2.96 บาท บวก 0.12 บาท หรือ 4.23% สูงสุดที่ 3 บาท ต่ำสุดที่ 2.94 บาท ด้วยมูลค่าซื้อขาย 10.31 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น KSL ราคาเป้าหมาย 3.40 บาท/หุ้น  เพราะคาดราคาน้ำตาลที่กำลัง test 16 เซ็นต์นี้มีโอกาสขึ้นไป test 24 เซ็นต์จากประเด็นผลผลิตน้ำตาลโลกมี downside หากราคาน้ำมันดิบขึ้นจูงใจบราซิลไปผลิตเอทานอลเพิ่มขึ้นและผลิตน้ำตาลน้อยลงทำให้แนวโน้มภาวะอุปทานขาดดุลปี 2564 มากกว่าคาดเดิม ส่งผลให้ราคาส่งออกน้ำตาลเพิ่มมากชดเชยผลผลิตน้ำตาลปีนี้ที่ลดลง 7% เมื่อเทียบจากปีก่อน
ดังนั้นการปรับตัวขึ้นของราคาน้ำตาลทรายดิบจากสมมติฐานปี 2564 ที่ 16 เซ็นต์/ปอนด์ อาจทำให้ประมาณการกำไรสุทธิและราคาเป้าหมายสูงกว่าคาด
ขณะที่แนวโน้มผลผลิต soft commodity จะลดลงจากภาวะอากาศแห้งแล้ง ขณะที่เกษตรกรไม่เพิ่มพื้นที่ปลูกและใช้ปุ๋ยน้อยลง  ขณะที่ราคา soft commodity เช่นน้ำตาล ยางพารา น้ำมันปาล์ม ถั่วเหลืองในปี 2564 ได้รับประโยชน์จากแนวโน้มผลผลิตลดลงและความต้องการของจีนเพิ่มขึ้นเนื่องจากจีนได้รับผลกระทบจาก COVID-19 น้อยกว่าประเทศอื่น เนื่องจากควบคุมการระบาดได้ดี